18. december 2020 Nr. 2016

Illersornissaqarfiup sulisui pillugit inatsisip allangorneranut inatsisit aalajangersimasut Kalaallit Nunaannut atuutilernissaannut peqqussut

UAGUT MARGRETHE AAPPAAT, Guutip Saammaassineratigut Danmarkip Dronningia, nalunaarpugut:

Illersornissaqarfiup sulisui pillugit inatsimmik allannguineq nr. 1535 decembarip 18-ianni 2018-imeersumi § 31 malillugu aamma Illersornissaqarfiup sulisui pillugit inatsimmik allannguineq nr. 328 marsip 30-anni 2019-imeersumi § 32 malillugu aalajangersarneqarput:

# § 1

Illersornissaqarfiup sulisui pillugit inatsimmi, tak. inatsimmut nalunaarut nr. 81 februaarip 12-anni 2004, allangortinneqartoq inatsit nr. 489 juunip 7.-anni 2006 § 1-ikkut, makkua allanngortinneqarput:

1. *§ 4 imm. 1, 2. imm.-mi,* allanngussaaq “qaammatit 12-it” imaalillugu: “qaammatit 24-it”.
2. *§ 7, 2. imm.-mi,* “ukiut 3-t” allanngussaaq imaalillugu: “qaammatit 5-t”, aamma “piffissami killilikkami ukiuni 3-ni” allanngussaaq imaalillugu: “piffissami killilikkami ukiuni 5-ni”.
3. *§ 7-mi* ikkunneqassaaq *imm. 2*-tut:

“ *Imm. 2.* Illersornissaqarfimmi imm. 1 malillugu tamarmiusumi sulinissamik pisussaaffik atuutinngilaq sakkutuujusussaatitaasunut angerlartinneqarsimasunut imaluunniit arnanut sakkutuujusussaanermut assingusumik atugalinnut angelartinneqarsimasunut, toqqarneqartartunut upalungaarsimanermi peqataasutut aamma tassani sulissallutik

pisussaaffeqartunut, tak. § 8”.

1. § 7-ip kingornagut ikkunneqassaaq:

“**§ 8.** Sakkutuujusussaasut angerlartinneqarsimasut aamma arnat sakkutuujusussaanermut assingusumik atugallit angerlartinneqarsimasut, toqqarneqarsimasut upalungaarsimanermi peqataasutut, tassani sulissallutik pisussaaffeqartut, tak. § 9, imm. 1. Pisussaaffik naassaaq suliffimmit tamarmiusumit upalungaarsimasutut peqataanerannit ukiut 5-inut killilikkat qaangiunneranni, imaassimanngippat pineqartoq upalungaarsimasunut peqataasutut ilaatinneqarsimappat ukiut 5-inut killilikkat naaneranni. Pisumi kingullermi pisussaaffik naassaaq ilaatinneqarnerup naanerani. Forsvarministerip upalungaarsimasutut sulinissamik pisussaaffik pillugu malittarisassat erseqqarinnerusut aalajangersassavai.”

1. *§ 9, imm. 1.-imi* allanngortissaaq “§ 7” imaalillugu: “§§ 7 aamma 8.”
2. *§ 9-mi* imm. 3-p kingornagut nutaatut ikkunneqassaaq:

“*Imm. 4.* Sakkutuutut sulisut, siornatigut Forsvarsministeriap iluani atorfeqarsimasut sivikinnerpaamik ukiumi ataatsimi, pisussaassutsini imm. 1-mi taaneqartuni, pisussaasut sulissallutik namminneq soraarnerussutisiaqalernissami tungaanut, tak. § 1 a soraarnerussutisiaqartarneq pillugu inatsimmi. Sulinerup katillugit qaammatit 36-t

1 ”Aalajangersagaq imatut oqaasertaqarpoq: ”Inatsit Savalimmiunut Kalaallit Nunaannullu atuutinngilaq, kunngilli peqqussutaatigut tamakkiisumik ilaannakortumilluunniit Savalimmiunut Kalaallit Nunaannullu atuutsinneqalersinnaalluni, Savalimmiuni Kalaallit Nunaannilu pissutsinut naapertuuttumik.”

2 ”Aalajangersagaq imatut oqaasertaqarpoq: ”Inatsit Savalimmiunut Kalaallit Nunaannullu atuutinngilaq, kunngilli peqqussutaatigut tamakkiisumik ilaannakortumilluunniit Savalimmiunut Kalaallit Nunaannullu atuutsinneqalersinnaalluni, Savalimmiuni immikkut pissutsinut aammalu Kalaallit Nunaanni immikkut pissutsinut naapertuuttumik.”

qaangersinnaanngilai. Pisussaaffilli atuutinngilaq sulisuusimasunut allatigut pisussaasunut illersornissaqarfimmi sulinissamut.”

Imm. 4. tamatuma kingorna imm. 5-inngussaaq.

1. *§ 9, imm. 4-mi,* imm. 5-inngortumi, “Sulisut,“ kingornagut ikkunneqassaaq: “tassunga ilagitillugit siornatigut sulisuusimasut, tak. imm. 4”.
2. *§ 9-*mi *imm. 6*-itut ikkunneqassaaq:

“*Imm. 6.* Forsvarsministerip aalajangersarsinnaavai inuit imm. 1-4-mi pineqartunut malittarisassat, taakkua pineqartut aamma illersornissaqarfiup avataatigut suliassaqarfinni inuiaqatigiinnut pingaaruteqartuni suliaqartut imaluunniit suliaqartussat, illersornissaqarfimmi sulinissamik pisussaaffeqarunnaarnissaat.

1. *§ 11 b-*mi *imm. 4-*tut ikkunneqassaaq:

“*Imm. 4.* Sulisunut toqukkut qimagussimasunut imaluunniit aggustip 14-at 1996 kinguneratigut aallartitatut sulinerminni ataavartumik ajoqusersimasunut, imm. 1 malillugu akileraarutaasussat ilassutaannik ataavartunik pissarsitinneqarsinnaanerat pissaaq siusinnerpaamik atuutilersumik aggustip 14-ianni, 1996. Sulisunut toqukkut qimagussimasunut imaluunniit sulinermik nalaani sulinermilu kinguneranik ataavartumik ajoqusersimasunut aggustip 14-iat 1996 sioqqullugu, akileraarutaasussanut ilassutaasumik pissarsitinneqarsinnaapput imm. 1 malillugu, siusinnerpaamik atuuttussanik januaarip 1.-anni 2018.

1. *§ 11 c-*mi *imm. 2*-tut ikkutissaaq:

“*Imm. 2*. Imm. 1 malillugu taartisiaq tunniunneqarsinnaavoq piffissami kililikkami, ajoqusernerup pineraniit, aamma ajoqusernerup annertussusiata aalajangernera tikillugu.”

# § 2

*Imm. 1.* Peqqussut atuutilissaaq ulloq 1. januar 2021.

*Imm. 2.* § 1, nr. 1 aamma 2, sakkutuujusussaasunut atuupput aamma arnanut sakkutuujusussaasunut assingusumik atugalinnut, sulilersunut aggustip 1.-ani 2018-imi taassumaluunniit kingornatigut. Taamaattoq malittarisassat maannamut atuuttut atuukkallassapput sakkutuujusussaasunut aamma arnanut sakkutuujusussaasunut assingusumik atugalinnut, sulilersunut piffissami killilikkami aggustip 1-anni 2018-imiit juulip 1-ianni 2019-imut, imaassimappat sakkutuujusussaatitaasup arnalluunniit sakkutuujusussaatitasunut assingusumik atugallip tamanna noqqaassutigigaa.

Militært personel, der var ansat 1. juli 2019, vil dog efter anmodning kunne fritages for pligten til at forrette tjeneste efter endt ansættelse.

*Imm. 3.* § 1, nr. 6 atuutissaaq sakkutuutut sulisunut, inatsisip atuutilernerani atorfinittunut, aamma sakkutuutut sulisunut juulip 1.-ani 2019-imi atorfinittunut. Taamaattoq sakkutuutut sulisut juulip 1.-anni 2019-imi atorfinittut noqqaassuteqarnertik malillugu pisussaatitaajunnaarsinnaapput atorfeqareernerup kingorna.

*Amalienborgimi tunniunneqarpoq, ulloq 18. december 2020*

Kunngisut Atsiorpugut Naqissusiillutalu

MARGRETHE R.

/ Trine Bramsen